Jalonen haukkui pelaajansa: "Sukkahousut jalassa"
Maanantai 19.9.2016 klo 21.20 Jokerien päävalmentaja ei peitellyt pettymystään.
Jokerit-valmennuksella riittää töitä. (AOP)
Jokerit hävisi kotonaan Sibir Novosibirskille nöyryyttävästi 0-4. Varsinkin tapa, jolla tappio tuli, sai Jokerien päävalmentajan Jukka Jalonen vihaiseksi.- Meidän pitää ymmärtää, että jääkiekkoa ei voi pelata hyvin kuin vain pelaamalla täysillä. Kaksi erää pelasimme sukkahousut jalassa, Jalonen ruoski pelaajiaan.Jokerit sai kolmannen erän alussa näennäisen otteen, mutta Sibirin kolmas maali sinetöi helsinkiläisten tappion.- Kolmannessa erässä pelasimme 15 minuuttia, sitten 0-3 katkaisi kirimme, Jalonen sanoi.Jalonen syytti pelaajiaan tahdon puutteesta. Syy vaisuun, haluttomaan ja hajuttomaan esitykseen löytyi Jalosen mukaan kahdesta paikasta.- Hartioiden yläpuolelta ja sydämestä tämä johtui. Ei voi pelata ilman intohimoa ja tahtoa. Pitää selvittää, mistä tämä johtui, Jalonen sanoi.Jokerien jääminen nollille kotihallissa ei ole ihan jokapäiväinen juttu.- Ei ollut intohimoa maalintekoon. Vedot olivat sellaisia lääpäisyjä, Jalonen sanoi. PEKKA JALONEN pekka.jalonen@Iltalehti.fi - Suomen suurin uutispalveluiltalehti.fi